wickkiey/tamil-wikipedia-chunked huggingface dataset:
# ரிது வர்மா

## ஆரம்பகால வாழ்க்கை

ரிதுராஜ் வர்மா ஹைதராபாத்தில் பிறந்து வளர்ந்தார். இவரது பெற்றோர் மத்திய பிரதேசத்தைச் சேர்ந்தவர்கள். ஹைதராபாத்தின் வில்லா மேரி கல்லூரியில் இடைநிலைப் படித்து, மல்லா ரெட்டி பொறியியல் கல்லூரியில் பொறியியல் துறையில் இளங்கலை பட்டம் பெற்றார் . பட்டப்படிப்பை முடித்ததும், மிஸ் ஹைதராபாத் அழகு போட்டியில் பங்கேற்று முதல் ரன்னர்-அப் ஆக அறிவிக்கப்பட்டார்.
# ரிது வர்மா

## திரைப்படவியல்

| 2013 | *பாட்ஷா* | பிங்கி | தெலுங்கு |  |
| --- | --- | --- | --- | --- |
| *பிரேமா இஷ்க் காதால்* | சமீரா | தெலுங்கு |  |  |
| 2014 | *நா ரகுமருடு* | பிந்து | தெலுங்கு |  |
| 2015 | *யேவதே சுப்பிரமண்யம்* | ரியா | தெலுங்கு |  |
| 2016 | *பெல்லி சூபுலு* | சித்ரா | தெலுங்கு | சிறந்த நடிகைக்கான நந்தி விருது  
சிறந்த நடிகைக்கான பிலிம்பேர் விமர்சகர்கள் விருது தெலுங்கு |
| 2017 | *கேசவா* | சத்தியபாமா | தெலுங்கு |  |
| *வேலாயில்லா பட்டாதரி 2* | அனிதா | தமிழ் |  |  |
| 2020 | *கண்ணும் கண்ணும் கொள்ளையடித்தால்* | ஜெஸ்ஸி / மீரா / மதுமிதா / இஷிதா | தமிழ் |  |
| புத்தம் புது காலை | கண்ணா | தமிழ் | அமேசான் பிரைம் அசல் படம்; பிரிவு *அவாரம் நானும்-அவலம் நானும்* |  |
| *துருவ நாட்சாதிராம்* | அனுபமா | தமிழ் | படப்பிடிப்பு |  |
| *டக் ஜெகதீஷ்* | தெலுங்கு | படப்பிடிப்பு |  |  |
| *ஷர்வானந்த் உடன் பெயரிடப்படாத படம்* | தெலுங்கு  
தமிழ் | படப்பிடிப்பு | } |  |
# ரிது வர்மா

## விருதுகள் மற்றும் பரிந்துரைகள்

| 2016 | ஐஃபா உட்சம் | சிறந்த துணை பங்கு பெண் | *யேவதே சுப்பிரமண்யம்* | பரிந்துரை |
| --- | --- | --- | --- | --- |
| 2017 | நந்தி விருதுகள் | சிறந்த நடிகைக்கான நந்தி விருது | *பெல்லி சூபுலு* | பெற்றார் |
| பிலிம்பேர் விருதுகள் | பிலிம்பேர் விமர்சகர்கள் விருது - தெற்கு | பெற்றார் |  |  |
| சிறந்த நடிகைக்கான பிலிம்பேர் விருது - தெலுங்கு | பரிந்துரை |  |  |  |
| ஐஃபா உட்சம் | சிறந்த நடிகை- தெலுங்கு | பரிந்துரை |  |  |
| சிமா திரைப்பட விருதுகள் | பரிந்துரை | } |  |  |
# இராணுவத் தொலைத்தொடர்பு பொறியியல் கல்லூரி

**இந்திய இராணுவத் தொலைத்தொடர்பு பொறியியல் கல்லூரி** (**Military College of Telecommunication Engineering**) மத்திய இந்தியாவின் மத்தியப் பிரதேச மாநிலத்தின் இந்தோர் மாவட்டத்தில் உள்ள டாக்டர். அம்பேத்கர் நகரத்தில் உள்ளது. இந்தியத் தரைப்படையின் தகவல் தொடர்பு படைப்பிரிவினருக்கு தொலைத்தொடர்பு மற்றும் தகவல் தொடர்பு பொறியியலில் 4 ஆண்டு இளநிலை பட்டப் படிப்பும், 2 ஆண்டு பட்டயப் படிப்பும், 2 ஆண்டு முதுநிலை பட்டப் படிப்புகள் வழங்கும் நிறுவனமாக 1967-இல் நிறுவப்பட்டது.
# வைரேங்டே

**வைரேங்டே** (**Vairengte**) வடகிழக்கு இந்தியாவில் மிசோரம் மாநிலத்தின் வடக்கில் உள்ள கோலாசிப் மாவட்டத்தில் உள்ள நகரம் ஆகும். இந்நகரம் மிசோரம் மாநிலத் தலைரகரான அய்சாலிற்கு வடக்கே 130 கி.மீ. தொலைவில் அசாம் மாநில எல்லையை ஒட்டியுள்ளது. இந்நகரத்தில் பயங்கரவாதத்திற்கு எதிரான மற்றும் கொரில்லாப் போர்ப் பயிற்சிப் பள்ளி செயல்படுகிறது.
# வைரேங்டே

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, வைரேங்டே நகரத்தின் மொத்த மக்கள்தொகை 10,554 ஆகும். அதில் ஆண்கள் 5,649 மற்றும் 4,905 பெண்கள் உள்ளனர். பாலின விகிதம் 1000 ஆண்களுக்கு 868 பெண்கள் வீதம் உள்ளனர். 6 வயதிற்குட்பட்ட குழந்தைகள் 1441 (13.65%) ஆக உள்ளனர். சராசரி எழுத்தறிவு 94.73% ஆக உள்ளது. மக்கள்தொகையில் இந்துக்கள் 10.44%, இசுலாமியர் 5.44%, கிறித்தவர்கள் 83.51% மற்றும் பிறர் 0.47% ஆகவுள்ளனர்.
# வைரேங்டே

## கல்வி

- இராணுவப் பொதுப் பள்ளி, வைரேங்டே
- வைரேங்டே அரசு மேனிலைப் பள்ளி
- வைரேங்டே அரசு உயர்நிலைப் பள்ளி-II தொலைபேசி- 03837 261 406.
- புனித ஹென்றி பள்ளி
- வைரேங்டே புது உயர்நிலைப் பள்ளி
- பயங்கரவாதத்திற்கு எதிரான மற்றும் கொரில்லாப் போர்ப் பயிற்சிப் பள்ளி
# காகோய்சனா வனக்காப்பகம்

இந்தியாவின் அசாம் மாநிலத்தின் பொங்கைகான் மாவட்டத்தில் அபயபுரிக்கு அருகில் ககோய்சனா வனக்காப்பகம் அமைந்துள்ளது. இந்த காடு தங்க நிற மந்திக்கு பிரபலமானது. இந்த வனக்காப்பகம் 17.24 கிமீ <sup>2</sup> பரப்பில் அமைந்துள்ளது.  
இந்த காட்டில் பட்டியல் 1ல் உள்ள ஆபத்தான 60 தங்க நிற மந்திகள் உள்ளன. இந்த வனத்தினை சரணாலயமாக மாற்ற மக்களும் அரசு சாரா நிறுவனங்களும் அரசுக்கு அழுத்தம் கொடுத்து வருகின்றனர். இயற்கை பாதுகாப்புக்கான சர்வதேச ஒன்றியத்தின் *சிவப்பு தரவுப் புத்தகத்தில்* "அரிய இனங்கள்" என்ற பிரிவில் தங்க நிற மந்திகள் பட்டியலிடப்பட்டுள்ளன. இந்த வனம் அரிதான மற்றும் மிகவும் ஆபத்தான உயிரினங்களான கரடிப் பூனை, காட்டுக் கோழி, எறும்புத்தின்னி, இருவாச்சி, சிறுத்தை, முள்ளம்பன்றி, மலைப்பாம்பு, சிறுத்த பெருநாரை, பெருநாரை, பறக்கும் அணில், உடும்பு, குரைக்கும் மான், கீரிப்பிள்ளை, புனுகுப்பூனை, காட்டுப் பூனை, இந்தியப் பாலைவனப் பூனை உள்ளிட்ட விலங்குகளின் உறைவிடமாக உள்ளது.  
இங்குள்ள விலங்கினங்கள் குறித்து ஆராய்ச்சி மேற்கொள்ளப்பட்டுள்ளன.
# காகோய்சனா வனக்காப்பகம்

## வரலாறு

இந்த வனமானது 1966ஆம் ஆண்டில் பாதுகாக்கப்பட்ட வனமாக அறிவிக்கப்பட்டது. இது அய் பள்ளத்தாக்கு பிரிவின் கீழ் வருகிறது. இந்த வனத்தினை வனவிலங்கு சரணாலயமாக அறிவிக்கக் கோரி குவஹாத்தி உயர் நீதிமன்றத்தில் மனுத் தாக்கல் செய்யப்பட்டுள்ளது.
# கலக எதிர்ப்பு மற்றும் வன போர்ப் பயிற்சிப் பள்ளி

**பயங்கரவாதத்திற்கு எதிரான மற்றும் கொரில்லாப் போர்ப் பயிற்சிப் பள்ளி** (**Counter-Insurgency and Jungle Warfare School** (CIJWS), வடகிழக்கு இந்தியாவின் மிசோரம் மாநிலத்தில் கோலாசிப் மாவட்டத்தின் வடக்கில் அசாம் மாநில எல்லையை ஒட்டி, வைரேங்டே நகரத்தில் உள்ளது. இப்போர் பயிற்சிப் பள்ளி 1970-இல் நிறுவப்பட்டது. இந்திய இராணுவத்தின் தரைப்படை வீரர்கள் மற்றும் அதிகாரிகளுக்கு பயங்கரவாதிகளுக்கு எதிரான போர் முறைகள் மற்றும் அடர்ந்த காட்டுப் பகுதிகளில் எதிரிகளை மறைந்திருந்து தாக்கும் சிறப்பு கொரில்லாப் போர் முறைகளை இந்தப் பள்ளி கற்றுத் தருகிறது.
# கலக எதிர்ப்பு மற்றும் வன போர்ப் பயிற்சிப் பள்ளி

## வரலாறு

இப்பள்ளியானது முதன்முதலில் மேகாலயா மாநிலத்தின் *மைங்க்கரே* நகரத்தில் 1967-இல் துவக்கப்பட்டது. 1 மே 1970 அன்று இப்பள்ளியானது மிசோரம் மாநிலத்தின் வடக்கில் உள்ள வைரேங்டே நகரத்திற்கு மாற்றப்பட்டது.
# மறு ஆக்கம்

**மறு ஆக்கம்** (Remake) என்பது திரைப்படம், தொலைக்காட்சித் தொடர், நிகழ்பட ஆட்டம் போன்ற முந்தைய பொழுதுபோக்கு அம்சங்களை அடிப்படையாகக் கொண்டு தயாரிப்பது மறு ஆக்கம் ஆகும். இந்த மறு ஆக்கம் ஒரு மொழியில் வெளியான திரைப்படம் அல்லது தொலைக்காட்சி தொடரின் கதையை வாங்கி வேறுபட்ட பிராந்திய மொழிகளை சேர்ந்த நடிகர்களைப் பயன்படுத்தி அவர்களின் கலாசாரத்திற்க்கேற்ப மறு ஆக்கம் செய்யப்படுகின்து. இப்படிப்பட்ட மறு ஆக்கம் இந்தியத் திரைப்படத்துறை மற்றும் தொலைக்காட்சித் துறைகளில் பல வருடங்களாக வழக்கத்தில் உள்ளது.
# மறு ஆக்கம்

## திரைப்படம்

ஒரு திரைப்படத்தின் மறு ஆக்கம் என்பது முந்தைய திரைப்படத்தின் கதை கருவை அடிப்படையாக கொண்டு அல்லது அதே திரைப்படத்தை அப்படியே மறு ஆக்கம் செய்யப்படுகின்றது. உதாரணமாக 1978 ஆம் ஆண்டு நடிகர் ரஜினிகாந்த் நடித்து தமிழ் மொழியில் வெளியான முள்ளும் மலரும் என்ற திரைப்படத்தின் வெற்றியை முன்னிட்டு அந்த திரைப்படத்தை 1979 ஆம் ஆண்டு மலையாள மொழியில் 'வெனாலில் ஒரு மாஷா' என்ற பெயரிலும் மற்றும் 1985 ஆம் ஆண்டு இந்தி மொழியில் 'பியாரி பெஹ்னா' என்ற பெயரிலும் வெவேறு நடிகர்களை கொண்டு மறு ஆக்கம் செய்யப்பட்டு வெளியானது.  
பழைய திரைப்படங்களின் கதை கருவை கொண்டு புதிய நடிகர்களை கொண்டு மறு ஆக்கம் செய்து. உதாரணமாக 1980 ஆம் ஆண்டு வெளியான பில்லா என்ற திரைப்படத்தை 2007 ஆம் ஆண்டு அதே பெயரில் மறு ஆக்கம் செய்யப்பட்டது. இந்த திரைப்படத்தில் நடிகர் ரஜினிகாந்த் நடித்த வேடத்தில் அஜித் குமார் மற்றும் ஸ்ரீபிரியா நடித்த வேடத்தில் நயன்தாரா நடித்து இருந்தார். இந்த திரைப்படம் 1980 ஆம் ஆண்டு பில்லா திரைப்படத்தின் கதை கருவை கொண்டு புதிய பரிமானத்தில் உருவாக்கப்பட்டது.  
சில நேரங்களில் அதே இயக்குனரால் வேறு மொழிகளில் மறு ஆக்கம் செய்யப்படுகிறது. உதாரணத்திற்கு 2005 ஆம் ஆண்டு இயக்குநர் ஏ. ஆர். முருகதாஸ் இயக்கத்தில் தமிழில் வெளியான கஜினி என்ற திரைப்படத்தை 2008 ஆம் ஆண்டு இந்தி மொழியில் அதே பெயரில் அவரே இயக்கியுள்ளார்.  
எல்லா மறு ஆக்கத்திரைப்படங்களும் முன்பு வெளியிடப்பட்ட அதே தலைப்பைப் பயன்படுத்துவதில்லை. மறு ஆக்கம் அசல் திரைப்படத்தின் தொடர்ச்சியாகவும் எடுக்கப்படுகின்றது. இது அசல் படத்தின் அதே அடிப்படைக் கதையை கொண்டு உருவாக்கப்படுகின்றது. அல்லது அதே தலைப்பைக் கூட பயன்படுத்தலாம். உதாரணமாக 2007 ஆம் ஆண்டு வெளியான முனி என்ற திகில் திரைப்படம் அதன் தொடர்சியாக ஒரே கதை கருவை கொண்டு காஞ்சனா (2011), கங்கா (2015), காஞ்சனா 3 போன்ற பெயர்களில் வெளியானது.  
சில வேலை ஒரே படத்தில் நடித்த நடிகர்கள் வேறு மொழி மறு ஆக்கத்திரைப்படத்திலும் நடிப்பது உண்டு. உதாரணமாக 1997 ஆம் ஆண்டு தமிழில் வெளியான சூர்யவம்சம் என்ற திரைப்படத்தில் நடிகை ராதிகா சரத்குமார் நடித்த காதாபாத்திரத்தை தெலுங்கு மொழி மறு ஆக்கத்தில் அவரே அந்த கதாபாத்திரத்தில் நடித்திருந்தார். அது போன்று 2005 ஆம் ஆண்டு தெலுங்கு மொழியில் வெளியான நுவ்வொஸ்தானண்டே நேனொத்தண்டானா என்ற திரைப்படத்தில் சித்தார்த் மற்றும் திரிசா நடித்துள்ளார்கள். இந்த திரைப்படம் 2006 ஆம் ஆண்டு தமிழில் சம்திங் சம்திங் உனக்கும் எனக்கும் என்ற பெயரில் மறு ஆக்கம் செய்யப்பட்டது. சித்தார்த் நடித்த கதாபாத்திரத்தில் ஜெயம் ரவி நடிக்க இவருக்கு ஜோடியாக திரிசாவே இந்த திரைப்படத்திலும் நடித்து உள்ளார்.
# மறு ஆக்கம்

## தொலைக்காட்சி

-
மறு ஆக்கம் திரைப்படத்தை விட தொலைக்காட்சியில் குறைவாகவே நிகழ்கின்றன, ஆனால் 2010 ஆம் ஆண்டிற்கு பிறகு அதிகம் நிகழ்கின்றது. உதாரணமாக ஒரு தொலைக்காட்ச்சி அலைவரிசையில் ஒளிபரப்பான தொடர் மிகப்பெரிய வெற்றி அடையும் தருணத்தில் அது அதே குழுமத்தை சேர்ந்த வேறு பிராந்திய மொழிகளில் மறு ஆக்கம் செய்யப்படுகின்றது. ஆனால் அந்த தொடர் அங்கும் வெற்றி பெறாத தருணத்தில் கதைக்களம் மாற்றப்படுகின்றது இல்லாவிடில் தொடர் முடிக்கப்படுகின்றது.  
சன் தொலைக்காட்சியில் 1999 ஆம் ஆண்டு ஒளிபரப்பான சித்தி என்ற தொடர் மலையாளம், கன்னடம் மற்றும் இந்தி மொழிகளில் மறு ஆக்கம் செய்யப்பட்டு ஒளிபரப்பானது. அதே போன்று கோலங்கள் (2009-2013), தென்றல் (2009-2015), தெய்வமகள் (2013-2018), நாயகி (2018-), பாண்டியன் ஸ்டோர்ஸ் (2018-), போன்ற தொடர்களிலும் வேறு இந்திய மொழிகளில் மறு ஆக்கம் செய்யப்பட்டு ஒளிபரப்பானது.  
தற்பொழுது தமிழ்த் தொலைக்காட்சியில் ஒளிபரப்பாகும் 50 சத்திற்கும் மேற்பட்ட தொடர்கள் எல்லாம் மறு ஆக்கத்தொடர்கள் ஆகும். உதாரணமாக ஜீ தமிழில் ஒளிப்பரப்பாகும் இரட்டை ரோஜா, ராஜாமகள், சூர்யவம்சம், பூவே பூச்சூடவா, கோகுலத்தில் சீதை, செம்பருத்தி போன்ற தொடர்கள் எல்லாம் ஜீ குழுமத் தொலைக்காட்சியான ஜீ தெலுங்கு அலைரிசைகளில் ஒளிபரப்பான தொடர்கள் ஆகும். அதே போன்று விஜய் தொலைக்காட்சியில் ஒளிப்பரப்பான கல்யாணமாம் கல்யாணம், தெய்வம் தந்த வீடு, புதுக்கவிதை போன்ற தொடர்கள் ஸ்டார் குழுமத் தொலைக்காட்சியான ஸ்டார் பிளஸ் அலைவரிசையில் ஒளிபரப்பின தொடர்களின் மறு ஆக்கம் ஆகும். ஆனால் இந்த தொடர்கள் எல்லாம் தமிழ் ரசிகர்கள் மற்றும் கலாசாரத்திற்கு ஏட்ப கதைகள் மாற்றி அமைக்கப்பட்டுள்ளது.
# மறு ஆக்கம்

## மறு பதிப்பு

மறு பதிப்பு (மாற்றியமைத்தல் அல்லது திருத்துதல் என்றும் அழைக்கப்படுகிறது) என்பது ஏற்கனவே உற்பத்தி செய்தது அல்லது முழுத் தொடர் அல்லது திரைப்படத்தை மீண்டும் மறு பதிப்பு செய்து வெளியிடும் செயல்முறையாகும். ஏற்கனவே ஒளிபரப்பப்பட்டு முடிக்கப்பட்ட தொலைக்காட்சி நிகழ்ச்சிககளை புதிய குரல், தொகுப்பு அல்லது இசை மூலம் மீண்டும் திருத்தப்பட்டு பின்னர் புதிய தலைப்புடன், பெரும்பாலும் புதிய பார்வையாளர்களுக்காக ஒளிபரப்பப்படுகின்றன. இந்த வழக்கம் இந்தியாவில் இல்லாவிட்டாலும் அமெரிக்கா போன்ற நாடுகளில் வழக்கத்தில் உண்டு.  
இந்தியாவில் ஒரு திரைப்படத்தை ஒரே நேரத்தில் 2 அல்லது 3 மொழிகளில் வெவ்வேறு நடிகர்களை வைத்து மறு பதிப்பு செய்யப்படுகிறது. அல்லது ஒரு தொடரை இரண்டு மொழிகளில் மறுபதிப்பு செய்யப்படுகிறது. உதாரணமாக 2010 ஆம் ஆண்டு மணிரத்னம் இயக்கிய ராவணன் என்ற திரைப்படம் ஒரே நேரத்தில் தமிழ் மற்றும் இந்தி மொழிகளில் உருவாக்கப்பட்டது. முதலில் தமிழில் பதிப்பு அமைக்கப்பட்ட பிறகு அதை இந்தி மொழியில் வேறு நடிகர்களை வைத்து மறு பதிப்பு செய்யப்பட்டது. இது போன்று யாவரும் நலம் (2009), தேவி போன்ற திரைப்படங்களும் இதற்குள் அடங்கும்.  
தொலைக்காட்சியில் முதல் முறையாக தமிழ் மற்றும் கன்னட மொழியில் நந்தினி (2017-2018) என்ற தொடர் மறு பதிப்பு செய்யப்பட்டு ஒளிபரப்பானது. அதை தொடர்ந்து மாயா என்ற தொடரும் கன்னடத்தில் மறு பதிப்பு செய்யப்பட்டது.
# அத்தியாயம்

**அத்தியாயம்** (Episode) என்பது வானொலி, தொலைக்காட்சி, புத்தகங்கள் போன்றவற்றில் இடம் பெறும் ஒரு பெரிய நாடகத் தொடர் கதை அளவு ஆகும். இதை தமிழில் **கிளைக்கதை** என்றும் அழைக்கப்படும். தொலைக்காட்சியில் ஒளிபரப்பப்படும் தொடர்கள் மற்றும் நிகழ்ச்சிகள் எல்லாம் அத்தியாயங்கள் அடிப்படையில் ஒளிபரப்படுகிறது. இந்த சொல் பெரும்பாலும் தொலைக்காட்சி தொடர்கள் மற்றும் புத்தகங்களில் பயன்படுத்தப்படுகின்றது.  
பெரும்பாலன தமிழ்த் தொடர்கள் 500 மேற்பட்ட அத்தியாயத்திற்கு மேலாக ஒளிபரப்படுகின்றது. சன் தொலைக்காட்சியில் ஒளிபரப்பான வள்ளி என்ற தொடர் 2012 ஆம் ஆண்டு முதல் 2019 ஆம் ஆண்டு வரை 1961 அத்தியாங்களாக ஒளிபரப்பானது. இந்த தொடர் தான் அதிக அளவு அத்தியாங்களுடன் ஒளிபரபபான முதல் தமிழ்த் தொடர் ஆகும். சிங்கப்பூர் மற்றும் மலேசியா நாட்டுத் தமிழ்த் தொடர்கள் 20 முதல் 60 வரையான அத்தியாங்களில் ஒளிபரப்பாகிறது.
# தொலைக்காட்சி சிறப்பு நிகழ்ச்சி

**தொலைக்காட்சி சிறப்பு நிகழ்ச்சி** (Television special show) என்பது பண்டிகை நாட்களில் அல்லது ஒரு குறிப்பிட்ட நேர இடத்திற்கு திட்டமிடப்பட்ட ஒரு அத்தியாயத்தில் ஒளிபரப்பப்படும் தொலைக்காட்சி நிகழ்ச்சியாகும்.  
தமிழ்த் தொலைக்காட்சியில் பெரும்பாலான சிறப்பு நிகழ்ச்சிகள் பொங்கல், தீபாவளி, தமிழ்ப் புத்தாண்டு, காந்தி ஜெயந்தி, ஆங்கில புத்தாண்டு, நத்தார் போன்ற பண்டிகை நாட்களில் தான் ஒளிபரப்படுகின்றது. இந்த நாட்களில் சிறப்பு பட்டிமன்றம், புதிய திரைப்படம், நடிகர்ளுடன் கலந்துரையாடல், புதிய திரைப்படங்களின் இசை வெளியிட்டு விழா மற்றும் விருது விழா போன்றவை சிறப்பு நிகழ்ச்சிகளாக ஒளிபரப்பு செய்து வருகின்றது. இவ்வாறான சிறப்பு நிகழ்ச்சிகள் இலக்கு அளவீட்டு புள்ளிகளை பெறுவதில் பெரிய கவனம் செலுத்தி வருகின்றது. இதன் காரணமாக 2020 ஆம் ஆண்டு முதல் சன் தொலைக்காட்சி, விஜய் தொலைக்காட்சி, ஜீ தமிழ் போன்ற தொலைக்காட்சிகள் ஒரு மணி நேர சிறப்பு தொடர்கள் ஒளிபரப்பு செய்து வருகிறது.  
விஜய் தொலைக்காட்சி, ஜீ தமிழ் போன்ற தொலைக்காட்சிகள் வார நாட்களில் சின்னத்திரை நட்சத்திரங்களின் சிறப்பு விளையாட்டு போட்டி நிகழ்ச்சி அல்லது ஒளிபரப்பாகும் தொடரின் வெற்றி விழா போன்றவை ஒளிபரப்பு செய்வது உண்டு. உதாரணமாக: நாம் இருவர் நமக்கு இருவர் தொடரின் 500வது வெற்றி கொண்டாட்டம்.
# வனுசி வால்ட்டர்சு

**வனுசி வால்ட்டர்சு** (*Vanushi Walters*, **வனுஷி வோல்ட்டர்ஸ்**; பிறப்பு: ஆகத்து 1981) நியூசிலாந்து வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார். இவர் நியூசிலாந்து தொழிற்கட்சியின் உறுப்பினர் ஆவார். நியூசிலாந்து நாடாளுமன்றத்திற்குத் தெரிவான முதலாவது இலங்கையர் இவராவார்.
# வனுசி வால்ட்டர்சு

## வாழ்க்கைக் குறிப்பு

வனுசி வால்ட்டர்சு (இராசநாயகம்) இலங்கைத் தமிழ் வம்சாவழியைச் சேர்ந்த நியூசிலாந்தவர் ஆவார். இவர் ஆகத்து 1981 இல் ஜனா இராசநாயகம், பிரித்திவா மேத்தர் இராசநாயகம் ஆகியோருக்கு கொழும்பில் பிறந்தார். இவர் இலங்கை அரசியல்வாதியும், முன்னாள் கொழும்பு முதல்வருமான சேர் இரத்தினசோதி சரவணமுத்து, நேசம் சரவணமுத்து ஆகியோரின் மகள் சீதா இராசநாயகத்தின் பெயர்த்தி ஆவார். இவரது குடும்பம் இலங்கையில் இருந்து சாம்பியாவிற்கும், அங்கிருந்து இசுக்காட்லாந்துக்கும் குடிபெயர்ந்து, பின்னர் 1983 இல் நியூசிலாந்தில் நிரந்தரமாகக் குடியேறியது.
# வனுசி வால்ட்டர்சு

## பணி

வனுசி மனித உரிமைகளுக்கான வழக்கறிஞராக உள்ளார். பன்னாட்டு மன்னிப்பு அவையின் பன்னாட்டு உறுப்பினராகவும் பணியாற்றியுள்ளார். முதற் தடவையாக நாடாளுமன்றம் சென்றார். இவர் இலங்கையில்-பிறந்த முதலாவது நியூசிலாந்து நாடாளுமன்ற உறுப்பினர் ஆவார்.
# வனுசி வால்ட்டர்சு

## தேர்தல் வரலாறு

**வனுசி வால்ட்டர்சின் தேர்தல் வரலாறு**  
| 2020 நியூசிலாந்து நாடாளுமன்றம் | மேல் துறைமுகம் | தொழிற்கட்சி | align= இவர் மேற்கு ஓக்லாந்து, தித்திராங்கி என்ற ஊரில் வசித்து வருகிறார். |
| --- | --- | --- | --- |
# திருமதி குயூமின் நெடுவால் பகட்டு வண்ணக் கோழி

| <div>காப்பு நிலை</div> |  |
| --- | --- |
| <div>  
அச்சுறுநிலையை அண்மித்த இனம் <small>&nbsp;(</small>IUCN 3.1<small>)</small></div> |  |
| திணை | விலங்கு |
| தொகுதி | முதுகெலும்பிகள் |
| வகுப்பு | பறவைகள் |
| வரிசை | கல்லிபாமிசு |
| குடும்பம் | பாசினிடே |
| பேரினம் | *சிர்மேட்டிகசு* |
| சிற்றினம் | *சி குமியே* |
| *சிர்மேட்டிகசு குமியே*  
<small>குயூம் 1881</small> |  |
**திருமதி குயூமின் நெடுவால் பகட்டு வண்ணக் கோழி***(**Mrs. Hume's pheasant)**(சிர்மேட்டிகசு குமியே)* என்பது குயூம்ஸ் நெடுவால் பகட்டு வண்ணக் கோழி என்றும் **பட்டி-வால் வண்ணக் கோழி** என்றும் அழைக்கப்படுகிறது. இது 90 செ.மீ நீளம் வரை வளரக்கூடியது. பழுப்புத் தலை கொண்ட, சிவப்பு முக தோல், கசுகொட்டை பழுப்பு நிற பளபளப்பு, மஞ்சள் கலந்த அலகு, பழுப்பு ஆரஞ்சு கருவிழி, வெள்ளை இறக்கைச்சட்டம், உலோக நீல கழுத்து இறகுகள் கொண்டவை. ஆண் பறவையின் வாலானது நீளமானது, சாம்பல் வெள்ளை பட்டைகள் கொண்டது. பெண் ஒரு கசுகொட்டை பழுப்பு நிற பறவை, தொண்டைப் பகுதி வெண்ணிறமுடையது, பஃப் வண்ணமுடைய வயிற்றுடன் வாலின் நுனியானது வெண்ணிறமானது.  
சீனா, இந்தியா, பர்மா மற்றும் தாய்லாந்தில் உள்ள வனப்பகுதிகளில் இந்த அரிய மற்றும் அதிகம் அறியப்படாத நெடுவால் பகட்டு வண்ணக் கோழியானது காணப்படுகிறது. இதன் உணவானது தாவரங்களாகும். பெண், சிறு குச்சிகள், இலைகள், இறகுகளால் கட்டப்பட்ட கூட்டில் மூன்று முதல் பன்னிரண்டு நுரை வெண்மையிலான முட்டைகளை இடும்.  
இந்த பறவைக்கு இந்தியாவில் ஐரோப்பிய இயற்கை ஆர்வலரான ஆலன் ஆக்டேவியன் ஹ்யூமின் மனைவியான மேரி ஆன் கிரிண்டால் ஹ்யூமை நினைவு படுத்தும் வகையில் இடப்பட்டது. இது மிசோரம் மற்றும் மணிப்பூரின் மாநில பறவையாகும்.  
தொடர்ச்சியான வாழ்விட இழப்பு, இனக்கூட்டத் தொடர்பு துண்டிப்பு, உணவுக்காக வேட்டையாடுதல் காரணமாக இந்த வண்ணக்கோழியானது ஐ.யூ.சி.என் செம்பட்டியலில் அச்சுறுத்தப்பட்ட உயிரினங்களின் “அருகில் அச்சுறுத்தல் இருப்பதாக” மதிப்பிடப்பட்டுள்ளது. இது CITES பின் இணைப்பு 1ல் பட்டியலிடப்பட்டுள்ளது .
# மணிப்பூர் புதர் காடை

**மணிப்பூர் புதர் காடை** (*பெர்டிகுலா மாணிப்பூரென்சிசு*) என்பது வடகிழக்கு இந்தியா மற்றும் பங்களாதேஷில் காணப்படும் காடை வகைகளுள் ஒன்றாகும். இது ஈரமான புல்வெளி பகுதிகளில் உயரமான புற்களுக்கு இடையே வாழ்கிறது. 1881ஆம் ஆண்டில் மணிப்பூருக்குப் பயணம் மேற்கொண்ட பறவை இயல் வல்லுநர் ஆலன் ஆக்டேவியன் ஹ்யூம் என்பவர் இதனைச் சேகரித்து முதன் முதலில் விவரித்தார்.  
*பெர்டிகுலா மாணிப்பூரென்சிசு* பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிவிட்ட இனம் எனச் சிற்றினப்பட்டியலில் இடப்பட்டுள்ளது.  
இந்திய வனவிலங்கு அறக்கட்டளையின் பாதுகாப்பு இயக்குநர் ராகுல் கவுல் மேற்கோள் காட்டி பிபிசி செய்தி, “இந்த உயிரினம் கிட்டத்தட்ட அழிவிலிருந்து மீண்டதாகத் தெரிவிக்கின்றது" மணிப்பூர் வனப்பகுதியில் காட்டு தீ விபத்துக்களில் பொதுவாகப் பாதிக்கப்படுவதால் உள்ளூர் மொழியில் *லான்ஸ்-சோய்போல்* அதாவது "பொறி காடை" என்று பொருள்படும் வகையில் குறிப்பிடுகின்றனர்.
# பத்ராவதி, கர்நாடகா

**பத்ராவதி** (Bhadravati) என்பது இந்தியாவின் கர்நாடக மாநிலத்தின் சிவமோகா மாவட்டத்தில் உள்ள ஒரு தொழில்துறை நகரமும், ஒரு வட்டமுமாகும். இந்நகரம் மாநில தலைநகரான பெங்களூரிலிருந்து சுமார் 255 கிலோமீட்டர் (158 மைல்) தூரத்திலும், மாவட்ட தலைமையகமான சிவமோகாவிலிருந்து சுமார் 20 கிலோமீட்டர் (12 மைல்) தொலைவிலும் அமைந்துள்ளது. இந்த நகரம் 67.0536 சதுர கிலோமீட்டர் (25.8895 சதுர மைல்) பரப்பளவில் அமைந்துள்ளது. மேலும், 2011 இல் நடைபெற்ற மக்கள் தொகை கணக்கெடுப்பின்படி 151,102 மக்கள் தொகையைக் கொண்டுள்ளது.
# பத்ராவதி, கர்நாடகா

## வரலாறு

நகரத்தின் ஊடாக பாயும் பத்ரா நதியிலிருந்து பத்ராவதி அதன் பெயரைப் பெற்றது. இது முன்னர் பென்கிபுரா (அல்லது வெங்கிபுரா) என்று அழைக்கப்பட்டது. இதற்கு ஆங்கிலத்தில் "நெருப்பு நகரம்" எனப் பொருள்படும். மக்கள் தொகையில் 10% 6 வயதுக்குட்பட்டவர்கள். இந்த நகரத்தில் பேசப்படும் முக்கிய மொழி கன்னடம் ஆகும்.
# பத்ராவதி, கர்நாடகா

## நிலவியல்

### அமைவிடம்

பத்ராவதி கர்நாடக மாநிலத்தின் மத்திய பகுதியில், சிவமோகா மாவட்டத்தின் தென்கிழக்கு மூலையில் அமைந்துள்ளது. பத்ராவதி நகரத்தின் அட்சரேகை மற்றும் தீர்க்கரேகை ஒருங்கிணைப்புகள் 13.840 ° வடக்கு 75.702 கிழக்கு. பத்ராவதி கடல் மட்டத்திலிருந்து 597 மீட்டர் (1,959 அடி) உயரத்தில் உள்ளது.  
பத்ரா ஆறு பத்ரா வனவிலங்கு சரணாலயத்திலிருந்து பத்ராவதி நகரம் வழியாக பாய்கிறது. இந்த நதியில் பல முதலை (பாதிக்கப்படக்கூடிய) இனங்கள் உள்ளன. பத்ராவதி மேற்கு தொடர்ச்சி மலைகளுக்கும் ( மலைநாடு) அரேமலேநாடு பகுதிக்கும் இடையில் அமைந்துள்ளது.  
பத்ராவதி வட்டத்தின் மொத்த பரப்பளவு 675.08 சதுர கிலோமீட்டர் (260.65 சதுர மைல்) ஆகும். இங்கு 338,611 மக்கள் தொகையும் சதுர கிலோமீட்டருக்கு 501.56 மக்கள் அடர்த்தியும் (1,299.0 / சதுர மைல்) இருக்கிறது. இது மற்ற ஐந்து வட்டங்களின் எல்லையாகும், மேற்கில் சிவமோகா வட்டம், வடக்கே ஹொன்னாலி வட்டம், கிழக்கே சென்னகிரி வட்டம், தென்கிழக்கில் தாரிகேர் வட்டம், தென்மேற்கில் நரசிம்மராஜபுரா வட்டம் அமைந்துள்ளது.
# பத்ராவதி, கர்நாடகா

## நிலவியல்

### காலநிலை

கோடையில் சராசரி வெப்பநிலை 25&nbsp;°C (77&nbsp;°F) முதல் 37&nbsp;°C (99&nbsp;°F) வரை இருக்கும். குளிர்காலத்தின் சராசரி வெப்பநிலை 20&nbsp;°C (68&nbsp;°F) முதல் 30&nbsp;°C (86&nbsp;°F) வரை இருக்கும். நகரில் ஆண்டு மழைப்பொழிவு சுமார் 950 மில்லிமீட்டர் (37 அங்குலம்) ஆகும்.
# பத்ராவதி, கர்நாடகா

## போக்குவரத்து

### சாலை

ஒரு தேசிய நெடுஞ்சாலைகள் இந்நகரம் வழியாக செல்கின்றன; தே.நெ.எண் -69 (முன்னர் தே.நெ.எண் -206); இரண்டு மாநில நெடுஞ்சாலைகளும் நகரத்தின் வழியாக செல்கின்றன. பெங்களூரிலிருந்து சிவமோகா செல்லும் பேருந்துகள் பத்ராவதியில் நின்று பயணத்தை முடிக்க ஆறு மணி நேரம் ஆகும்.
# பத்ராவதி, கர்நாடகா

## போக்குவரத்து

### ரயில்

சிவமொகா - பெங்களூர் இரயில், பிரூர் - சிவமோகா ரயில், மைசூரு - சிவமோகா ரயில் அனைத்தும் பத்ராவதி வழியாக செல்கின்றன. இது பெங்களூரு நகரத்துடன் இரயில் மூலம் நன்கு இணைக்கப்பட்டுள்ளது.
# பத்ராவதி, கர்நாடகா

## போக்குவரத்து

### விமான நிலையம்

அருகிலுள்ள விமான நிலையம் ஹூப்ளியில் உள்ளது. இது பத்ராவதியிலிருந்து 170 கிலோமீட்டர் (110 மைல்) தொலைவில் உள்ளது. அடுத்த விமான நிலையம் பத்ராவதியிலிருந்து 198 கிலோமீட்டர் (123 மைல்) தொலைவில் மங்களூரில் உள்ளது. பெங்களூரு சர்வதேச விமான நிலையம் 275 கிலோமீட்டர் (171 மைல்) தொலைவில் உள்ளது. சோகானே அருகே சிவமோகாவில் மற்றொரு விமான நிலையம் கட்டுமானத்தில் உள்ளது.
# பத்ராவதி, கர்நாடகா

## பொருளாதாரம்

பத்ராவதி நகரம் இரண்டு முக்கிய தொழிற்சாலைகளைக் கொண்டுள்ளது: விசுவேசுவரைய்யா இரும்பு மற்றும் எஃகு ஆலையும், மைசூர் காகித ஆலையும் சர் எம். விசுவேசுவரைய்யாவால் தொடங்கப்பட்டது.
# பத்ராவதி, கர்நாடகா

## சுற்றுலா இடங்கள்

பத்ராவதி இரண்டு மலைநாடு மாவட்டங்களான சிவமோகா மற்றும் சிக்மகளூரின் எல்லையில் உள்ளது . நகரத்தைச் சுற்றியுள்ள முக்கிய சுற்றுலா தலங்கள்;  
1. இலட்சுமி நரசிம்மர் கோயில் : நகரின் மையத்தில் அமைந்துள்ள போசளர் கட்டிடக்கலையில் 13 ஆம் நூற்றாண்டில் கட்டப்பட்ட கோயில் .  
2. பத்ரா அணை : பத்ரா அணை நகரத்திலிருந்து 20 கி.மீ தொலைவில் உள்ள பத்ரா ஆற்றுத் திட்டத்தில் அமைந்துள்ளது.  
3. பத்ரா வனவிலங்கு சரணாலயம் : இது பத்ராவதிக்கு தெற்கே 23 கி.மீ தொலைவில் அமைந்துள்ள புலிகளை க்காக்கும் திட்டத்தின் ஒரு பகுதியாக ஒரு பாதுகாக்கப்பட்ட பகுதியாக உள்ளது  
4. கோண்டி : கோண்டி மேற்குத் தொடர்ச்சி மலையின் அடிவாரத்தில் அமைந்துள்ளது. இந்த இடத்தின் முக்கிய சுற்றுலா தலமாக ஒரு தடுப்பணை உள்ளது.  
5. கெஞ்சம்மண்ணா குடா மற்றும் கங்கூர் : மேற்குத் தொடர்ச்சி மலைகளுக்கு மத்தியில் அமைந்துள்ள மழைக்காலத்தின் முக்கிய சுற்றுலா தலமாகும்.
# பத்ராவதி, கர்நாடகா

## விளையாட்டு

விசுவேசுவரைய்யா இரும்பு மற்றும் எஃகு ஆலை நிறுவனத்தின் விளையாட்டு மைதானம் பத்ராவதியில் அமைந்துள்ளது. 1960 ஆம் ஆண்டில் கட்டப்பட்ட இந்த அரங்கம் 25,000 பார்வையாளர்களைக் கொண்டுள்ளது. கர்நாடகா அணி இரண்டு சந்தர்ப்பங்களில் ரஞ்சிக் கோப்பை துடுப்பாட்டப் போட்டிகளை இங்கு விளையாடியுள்ளது.
# பத்ராவதி, கர்நாடகா

## குறிப்பிடத்தக்க நபர்கள்

**விளையாட்டு:**  
- குண்டப்பா விசுவநாத், துடுப்பாட்ட வீரர். இந்தியத் துடுப்பாட்ட அணியில் 1970 களில் விளையாடியுள்ளார்.  
**பொழுதுபோக்கு:**  
- பாரதி விஷ்ணுவர்தன் ,
- கன்னட திரையுலகில் நடிகரான தொட்டண்ணா ஆரம்பத்தில் விசுவேசுவரைய்யா இரும்பு மற்றும் எஃகு நிறுவனத்தில் பணிபுரிந்தார்
- எஸ்.நாராயணன்., கன்னட திரையுலகின் நடிகரும் திரைப்பட இயக்குநருமாவார்.
- போலந்தில் ஏற்பாடு செய்யப்பட்ட மாடல், அழகுப் போட்டி மற்றும் மிஸ் சூப்பர்நேஷனல் 2014 வெற்றியாளரான ஆஷா பட்
- கன்னட திரையுலகில் திரைப்பட இசையமைப்பாளரும், பாடகரு, இசை இயக்குனருமான பி.அஜனீஷ் லோக்நாத்
- அர்பிதா வேணு], கன்னட திரையுலகில் பின்னணிப் பாடகி  
**தொழில்நுட்பம்:**  
- இந்திய விண்வெளி ஆராய்ச்சி அமைப்பு செயற்கைக்கோள் மையத்தில் செவ்வாய் கிரக சுற்றுப்பாதைத் திட்டத்தின் துணை திட்ட மேலாளர் பன்னிஹட்டி பரமேசுவரப்ப தாக்சாயனி .
- சந்தீப் சேனன்], பைபாக்ஸ் ஆய்வகங்களின்] நிறுவனர், கண்டுபிடிப்பாளர், பொதுப் பேச்சாளர்.
- கிரண் மைசூர் , இந்தியா-யப்பான் எல்லை தாண்டிய துணிகர முதலீட்டாளர் மற்றும் *போர்ப்ஸ் ஆசியா* 30 வயதுக்குட்பட்ட விருது பெற்றவர்.
# பன்னிஹட்டி பரமேசுவரப்ப தாக்சாயணி

**பன்னிஹட்டி பரமேசுவரப்ப தாக்சாயணி** (Bannihatti Parameshwarappa Dakshayani) இவர் இந்திய விண்வெளி ஆராய்ச்சி அமைப்பு செயற்கைக்கோள் மையத்தின் விமான இயக்கவியல் மற்றும் விண்வெளி ஊடுருவல் குழுக்களின் குழு இயக்குநராக இருந்தார்
# பன்னிஹட்டி பரமேசுவரப்ப தாக்சாயணி

## ஆரம்பகால வாழ்க்கை

இவர், கர்நாடகாவின் பத்ராவதியில் பிறந்து வளர்ந்தார். தன்னுடைய தந்தையால் பொறியியல் படிக்க இவர் ஊக்கப்படுத்தப்பட்டார். ஆனால் இளங்கலை பட்டம் போதுமானதாக இருக்கும் என்று இவரது தந்தை நினைத்தார். இவர் மைசூர் பல்கலைக்கழகத்தில் கணிதம் பயின்றார். மேலும், 1981 இல் முதுகலைப் பட்டம் பெற்றார். பட்டம் பெற்ற பிறகு சர் விசுவேசுவரைய்யா அறிவியல் மற்றும் தொழில்நுட்பக் கழகத்தில் கணிதம் கற்பித்தார். 1998 ஆம் ஆண்டில் இந்திய அறிவியல் கழகத்தில் விண்வெளி பயண பொறியியலில் முதுகலை முடித்தார்.
# பன்னிஹட்டி பரமேசுவரப்ப தாக்சாயணி

## தொழில்

1984 ஆம் ஆண்டில் இந்திய விண்வெளி ஆராய்ச்சி அமைப்பு செயற்கைக்கோள் மையத்தில் தாக்சாயணி நியமிக்கப்பட்டார். இவர் தனது செவ்வாய் கிரக சுற்றுகலன் திட்டத்திற்காக இந்திய விண்வெளி ஆராய்ச்சி அமைப்பு செயற்கைக் கோள் மையத்தின் தகுதி விருதை வென்றார். செப்டம்பர் 2014 இல் இந்த பணி செவ்வாய் சுற்றுப்பாதையில் நுழைந்தது. 2018 ஆம் ஆண்டில் பிபிசி உலக சேவை நிகழ்ச்சியான *மை இந்தியன் லைஃப் வித் கல்கி கோய்ச்லின்* என்ற நிகழ்ச்சியில் தோன்றினார்.
# தொட்டண்ணா

**தொட்டண்ணா** (Doddanna) (பிறப்பு: நவம்பர் 11, 1949) இவர் கன்னட திரையுலகில் ஓர் இந்திய நடிகராவார். இவர் சுமார் 800 படங்களில் நடித்துள்ளார். நாடக நடிகராக தனது வாழ்க்கையைத் தொடங்கினார். இந்த நேரத்தில், கன்னடத் திரைத்துறையில் ஒரு கதாபாத்திர நடிகராக நுழைந்தார்.
# தொட்டண்ணா

## ஆரம்ப கால வாழ்க்கை

தொட்டண்ணா 11 நவம்பர் 1949 இல் பிறந்தார். குடும்பத்தில் இளைய மகனான இவர் மடிவாலா சமூகத்தைச் சேர்ந்தவர். இவருக்கு தொட்டப்பாவின் பெயரிடப்பட்டது. பத்ராவதியில் விக்னேசுவரா கலா சங்கத்துடன் நாடக நடிகராக தனது வாழ்க்கையைத் தொடங்கினார். அந்த நேரத்தில் இவர் அங்கிருந்த எஃகு தொழிற்சாலையில் பணிபுரிந்தார். இவர், தனது நண்பர்களுடன் சேர்ந்து கந்தர்வ ரங்கா என்ற நாடகக் குழுவை உருவாக்கினார். பின்னர், கன்னடம், தெலுங்கு மற்றும் தமிழ் திரையுலகில் நுழைந்தார்.
# தொட்டண்ணா

## தொழில்

இவர் ஒரு பல்துறை நடிகராகத் திகழ்ந்தார். இவர் வில்லன்கள், காவலர்கள் மற்றும் பிற கதாபாத்திரங்களை சித்தரித்துள்ளார். குறிப்பாக, இவர் ஒரு நகைச்சுவை நடிகராக வெற்றி பெற்றார்.
# தரிகெரே

**தரிகெரெ** (Tarikere) என்பது இந்திய மாநிலமான கர்நாடகவின் சிக்கமகளூரு மாவட்டத்தில் அமைந்துள்ள ஓர் வட்டமாகும். இதன் தலைமையகம் இதே பெயரில் உள்ள ஒரு நகரமாகும். இது மலைநாட்டின் நுழைவாயில் என்று பிரபலமாக அறியப்படுகிறது. ஏனெனில் மலைநாடு பகுதி இங்கிருந்து தொடங்குகிறது. நகரத்தின் பெயர் அதைச் சுற்றியுள்ள நீர் தொட்டிகளின் எண்ணிக்கையிலிருந்து பெறப்பட்டது (கெரே என்பது ஒரு பெரிய நீர் தொட்டியின் பெயர்). இது கன்னடத்தில் 'மலநாடினா ஹெபகிலு' என்றும் அழைக்கப்படுகிறது
# தரிகெரே

## அணுகல்

### சாலை

தேசிய நெடுஞ்சாலை எண் 69 (முன்னர் தே.நெ.எண் 206 என அழைக்கப்பட்டது) ( பெங்களூரு முதல் ஹொன்னாவரா வரை ) தரிகெரே வழியாக செல்கிறது. மைசூரிலிருந்து மைசூர் - அர்சிகேர் வழியாக தே.நெ.எண் -69 வழியாக செல்லலாம். சிக்கமகளூரு மாவட்ட தலைமையகத்திலிருந்து, இதனை 2 வெவ்வேறு வழிகளில் அடையலாம். இதை இலிங்கடஹள்ளி வழியாகவோ, கடூர் & பிரூர் வழியாகவோ அடையலாம்.
# தரிகெரே

## அணுகல்

### இரயில்

பிகூர் முதல் தலகுப்பா இரயில் பாதையில் தரிகெரே அமைந்துள்ளது. மைசூரு மற்றும் பெங்களூருவில் இருந்து சிவமோகா செல்லும் வழியில் தரிகெரேயில் நிறுத்தப்படும் இரயில்களும் உள்ளன.
# தரிகெரே

## அணுகல்

### விமானம்

அருகிலுள்ள விமான நிலையங்கள் எதுவும் இல்லை. விமானம் வழியாக பயணிக்கும் மக்கள் மங்களூரு, ஹூப்ளி அல்லது பெங்களூரு விமான நிலையங்களைப் பயன்படுத்திக் கொள்ள வேண்டும். மேலும் இந்த ஊரை அடைய மாற்று போக்குவரத்து வழிகளை தேர்வு செய்ய வேண்டும்.
# தரிகெரே

## நிலவியல்

தரிகெரே 13.72 ° வடக்கிலும் 75.82 ° கிழக்கிலும் அமைந்துள்ளது. இது சராசரியாக 698 உயரத்தில் உள்ளது&nbsp;மீட்டர் (2290&nbsp;அடி).  
இந்நகரம் தனது சொந்த மாவட்டத்தில் 3 வட்டங்களின் எல்லையாக உள்ளது. மேற்கில் நரசிம்மராஜபுரா, தென்மேற்கில் சிக்கமகளூரு, தெற்கே கடூர் உள்ளது. சிவமோகா மற்றும் பத்ராவதி எல்லை வடக்கே தரிகெரே மற்றும் சிவமோகா மாவட்டத்தில் உள்ளன. சித்ரதுர்கா மாவட்டத்தின் ஹொசதுர்கா கிழக்கு நோக்கி இதன் எல்லையாக உள்ளது.
# தரிகெரே

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, தரிகெரேவில் சுமார் 35,000 மக்கள் தொகை இருந்தனர். மக்கள்தொகையில் ஆண்கள் 51% ஆகவும், பெண்கள் 49% ஆகவும் உள்ளனர். இதன் சராசரி கல்வியறிவு விகிதம் 68%, தேசிய சராசரியான 59.5% ஐ விட 8.5% அதிகம்: ஆண்களின் கல்வியறிவு அளவு 73%, மற்றும் பெண் கல்வியறிவு அளவு 62%. தாரிகேரில், 11% மக்கள் 6 வயதுக்குட்பட்டவர்கள்.
# தரிகெரே

## பொருளாதாரம்

இந்நகரத்தில் விவசாயமே முதன்மைத் தொழிலாகும். வெற்றிலை, நெல், கேழ்வரகு, பாக்கு, காப்பி, தேங்காய், வாழைப்பழங்கள், வெற்றிலை, மாம்பழம், சோளம்<nowiki/>ஆகியவை இந்த பிராந்தியத்தில் பயிரிடப்படும் முக்கிய வகை பயிர்கள். இப்பகுதி அரிசி உற்பத்தி செய்யும் முக்கிய இடமாக இருந்தது. பி.இ.எம்.எல் இன் துணை நிறுவனமான விஜியன் நிறுவனம், தரிகேருக்கு அருகில் உள்ளது . மேலும் இது எஃகு வார்ப்புகளின் முக்கிய தயாரிப்பாளராக உள்ளது.
# தரிகெரே

## அருகிலுள்ள இடங்கள்

தரிகெரே பல ஏரிகள் மற்றும் குளங்களால் சூழப்பட்டுள்ளது. இதன் அருகிலுள்ள ஏரிகளில் சிகெரே, தொட்டகெரே, தலகெரே, ராமநாயக்கநகெரே, மற்றும் கேந்திரஹல்லா ஆகியவை அடங்கும். இதனைச் சுற்றி பல வரலாற்று இடங்களும் உள்ளன.  
- பத்ரா வனவிலங்கு சரணாலயம் ஒரு வனவிலங்கு சரணாலயம் மற்றும் புலி பாதுகாப்பு பகுதி.
- கெம்மண்ணுகுண்டி இங்குள்ள உள்ள ஒரு பிரபலமான மலைவாழிடமாகும்.
- அமிர்தாபுரா கோயில் இங்கு அமைந்துள்ள ஒரு கோயில்.
- அமிர்தேசுவரர் கோயில் போசளர்களால் கட்டப்பட்டது .
- கல்லத்திகிரி அருவி என்பது வீரா பத்ரன் கோயிலின் கீழ் அமைந்துள்ளது
- கர்நாடகாவின் மிகப் பழமையான மற்றும் மிகப் பெரிய அணையான பத்ரா அணை மேற்குத் தொடர்ச்சி மலைகளின் உயரமான மலைகளால் சூழப்பட்டுள்ளது.
- சுப்ரமண்ய சுவாமி கோயில் நகரத்தின் மையத்தில் அமைந்துள்ள பிரபலமான இந்து கோவில்களில் ஒன்றாகும்.
# அரசிகெரே

**அரசிகெரே** (Arsikere) என்பது இந்தியாவின் கர்நாடக மாநிலத்தின் ஹாசன் மாவட்டத்தில் உள்ள ஒரு நகரமும் வட்டமுமாகும். இந்த பகுதி அதன் தேங்காய் உற்பத்தி மற்றும் கர்நாடகாவின் இரண்டாவது பெரிய தேங்காய் சந்தையான திப்தூருக்குப் பிறகு மாலேகல்லு திருப்பதி மலையுடன் அறியப்படுகிறது. தென்மேற்கு தொடருந்து மண்டலத்திலுள்ள ஒரு முக்கிய இரயில் சந்திப்பான இது மங்களூர் மற்றும் மைசூரை வட கர்நாடகாவுடன் இணைக்கிறது. மேலும், பேளூர், ஹளேபீடு மற்றும் சரவணபெலகுளா போன்ற இரயில் வசதி இல்லாத அருகிலுள்ள இடங்களுக்கு வருகை தரும் சுற்றுலாப் பயணிகளுக்கான மைய இடமாக திகழ்கிறது.
# அரசிகெரே

## வரலாறு

அரசிகெரே என்ற பெயர் போசள வம்சத்தின் இளவரசி ஒருவரிடமிருந்து உருவானது. அவர் ஊருக்கு அருகில் ஒரு ஏரியை (கன்னடத்தில் *கெரே* ) கட்டினார். *அரசி* என்றால் கன்னடத்தில் ராணி என்று பொருள். எனவே, இது 'அராசியா + கெரே' அதாவது "இராணியின் குளம்" என்றானது. இந்த ஊர் 'உத்பவ சர்வஜன விஜயம்' மற்றும் 'பல்லாலபுரம்' என்றும் அழைக்கப்பட்டது.  
விஜயநகர ஆட்சியாளர்களின் கீழ், இது சென்னப்பட்ணா ஜகதேவராயரின் நிர்வாக கட்டுப்பாட்டில் இருந்தது. பின்னர் தரிகெரேவின் திம்மப்ப நாயகரின் கீழ் வந்தது. இது இறுதியாக இக்கேரியின் சிவப்ப நாயக்கரின் ஆட்சியில் இருந்தது. 1690 இல் மைசூர் உடையார்களால் இக்கேரி ஆட்சியாளர்களிடமிருந்து கையகப்படுத்தப்பட்டது.  
மைசூர் உடையார்களின் ஆட்சியின் கீழ், இப்பகுதி மராட்டியர்களின் தாக்குதல்களால் பாதிக்கப்பட்டது. பின்னர் போரின் இழப்பீடாக உடையார்களால் மராட்டியர்களுக்கு மாற்றப்பட்டது.
# அரசிகெரே

## நிலவியல்

அரசிகெரே 13 ° 18′52 ″ வடக்கிலும், 76 ° 15′25 ″கிழக்கிலும் அமைந்துள்ளது. இதன் சராசரி உயரம் ஆகும்.  
ஹாசனில் இருந்து சுமார் 44 கிலோமீட்டர் (27 மைல்) தொலைவிலும், பெங்களூரு-மிராஜ் இரயில் பாதையில் பெங்களூரிலிருந்து 166 கிலோமீட்டர் (103 மைல்) தொலைவிலும், தேசிய நெடுஞ்சாலை 206 பெங்களூரு-ஹொன்னவாரா சாலை வழியாக இந்த ஊர் இருக்கிறது.
# அரசிகெரே

## காலநிலை

குளிர்கால வெப்பநிலை சராசரியாக க்கு இடையில் இருக்கும் மற்றும் . கோடை வெப்பநிலை சராசரி க்கு இடையில் மற்றும் இருக்கும்.
# அரசிகெரே

## போக்குவரத்து

அரசிகெரே இரயில் சந்திப்பு மைசூர் பிரிவுக்கு சொந்தமானது. மேலும், பெங்களூரு மற்றும் ஹூப்ளி, பெங்களூரு மற்றும் சிவமோகா, மைசூரு மற்றும் சிவோகா, மற்றும் மங்களூர் மற்றும் ஹூப்ளி ஆகியவற்றுக்கு இடையேயான ஒரு முக்கிய இரயில் சந்திப்பாகும். இரயில்கள் பொதுவாக ஹாசன், பெங்களூர், ஹூப்ளி, மைசூரு மற்றும் மங்களூர் செல்லும் முன் இங்கு நிற்கின்றன.  
ஏறக்குறைய 87 ரயில்கள் இங்கு நின்று செல்கின்றன. மேலும் இது மாநிலத் தலைநகரான பெங்களூரிலிருந்து 166 கி.மீ தூரத்தில் உள்ளன. இங்கிருந்து பெங்களூரு, மைசூரு மற்றும் ஹப்பள்ளி ஆகிய மூன்று இரயில்கள் தொடங்குகின்றன. இங்கிருந்து ஒவ்வொரு நாளும் சுமார் 30,000 பேர் பயணம் செய்கிறார்கள்.
# பாலகிருஷ்ணா (கன்னட நடிகர்)

**டி.என்.பாலகிருஷ்ணா** (Balakrishna ) (2 நவம்பர் 1911 &ndash; 19 சூலை 1995) கன்னட திரையுலகில் ஒரு இந்திய நடிகராவார். இவருக்கு செவிப்புலன் பிரச்சினை இருப்பதாகவும், இவர் முற்றிலும் காது கேளாதவர் என்றும் சிலர் கூறுகின்றனர். இருப்பினும், இவர் கலைஞர்களின் உதடு அசைவுகளை உணர்வார். உரையாடல்களை தன்னிச்சையாக விவரிப்பார். *முரியதா மனே* (1964), *பங்காரதா மனுஷ்யா* (1972), *காந்தத குடி* (1973) மற்றும் *காமனா பில்லு* (1983) போன்ற படங்களில் நகைச்சுவை மற்றும் வில்லத்தனமான பாத்திரங்களுக்காக பிரபலமான இவர், ராஜ்குமார் முக்கியக் கதாபாத்திரத்தில் நடித்த நூற்றுக்கும் மேற்பட்ட படங்களில் அவருடன் தோன்றினார்.  
பாலகிருஷ்ணா , 560 க்கும் மேற்பட்ட படங்களில் நாயகன், வில்லன், நகைச்சுவை நடிகர், குணச்சித்ர வேடம், அன்பான தந்தை மற்றும் பைத்தியக்காரராகத் தோன்றி கன்னட சினிமாவில் அதிக வேடங்களில் நடித்துள்ளார் என்று அறியப்படுகிறது. சுதா சந்திரன் இவரது முன்னாள் மருமகள் ஆவார்.
# பாலகிருஷ்ணா (கன்னட நடிகர்)

## ஆரம்ப கால வாழ்க்கை

இவர், 2 நவம்பர் 1911 அன்று மைசூர் அரசின் அரசிகெரே என்ற ஊரில் ஓர் ஏழை குடும்பத்தில் பிறந்தார். இவருக்கு நான்கு வயதாக இருந்தபோது, இவரது தாயார் அவரை ஒரு தம்பதியினருக்கு வெறும் 8 க்கு விற்றார். அங்கு மோசமாக நடத்தப்பட்ட பின்னர் இவர் வளர்ப்பு பெற்றோரிடமிருந்து ஓடிவிட்டார்.
# பாலகிருஷ்ணா (கன்னட நடிகர்)

## தொழில்

இவர், முதன்முதலில் ஸ்ரீ ராம பட்டாபிசேகம் என்ற நாடகத்தில் 1929 இல் நடித்தார். இதைத் தொடர்ந்து, இவர் ஒரு தொழில்முறை அடையாள ஓவியராக மாறுவதற்கு முன்பு ஒரு நாடக நிறுவனத்திற்கு மேடை பின்னணியின் ஓவியராக பணியாற்றினார். பின்னர், மிகக் குறைந்த சம்பளத்திற்கு ஒரு நாடக நிறுவனத்தில் நுழைவுச்சீட்டு சேகரிப்பாளராக ஆனார். இவர் லட்சுமாசன நாடக நிறுவனத்துடனும் பின்னர் கௌரிசங்கர் நடக மண்டலியுடனும் நாடகங்களில் நடித்து திரும்பினார். இதைத் தொடர்ந்து, அந்தக் காலத்தில் குறிப்பிடத்தக்க நாடக இயக்குநரான குப்பி வீரண்ணாவின் நாடக நிறுவனத்தில் சேர்ந்தார். திரைப்பட இயக்குநர் பி.ஆர்.பந்துலு நாடக நிறுவனத்தை பார்வையிட்டார். மேடையில் இவரது நடிப்பைக் கண்டு, இவருக்கு ஒரு திரைப்பட பாத்திரத்தை வழங்கினார்.இவ்வாறு திரைப்பட நடிகராக தனது வாழ்க்கையைத் தொடங்கிய இவர், *காலச்சக்ரா* என்ற படத்தில் ஒரு வில்லனாகத் தோன்றினார். இது பாராட்டப்பட்ட ஒரு நடிப்பாக இருந்தது. ராஜ்குமார் முக்கிய வேடங்களில் நடித்த நூற்றுக்கும் மேற்பட்ட கன்னட படங்களில் பெரும்பாலும் நகைச்சுவை வேடங்களில் இவர் நடித்துள்ளார்.  
கன்னட திரையுலகத்தை தன்னம்பிக்கை கொள்ளவும், தயாரிப்பாளர்களுக்கு பணத்தை மிச்சப்படுத்தவும், படப்பிடிப்பு அரங்கம் ஒன்றைத் தொடங்கினார். தனது பணம் மற்றும் சொத்து அனைத்தையும் இதில் முதலீடு செய்தார். இவர் 1963 ஆம் ஆண்டில் பெங்களூரின் கெங்கேரியில் 20 ஏக்கர் நிலப்பரப்பில் அபிமான் என்ற படப்பிடிப்பு அரங்கத்தைக் கட்டினார், ஆனால் ஆரம்பத்தில் சிரமங்களை எதிர்கொண்டார்.  
கன்னட படங்கள் எதுவும் தயாரிக்கப்படாதபோது, ராஜ்குமார், ஜி.வி.ஐயர் போன்ற பிற நடிகர்களுடன் சேர்ந்து *ரணதீரா காந்தீரவா* என்ற படத்தை தயாரித்தார். இவர் படப்பிடிப்பு அரங்கத்தை உருவாக்க ஒரு நபருக்கு 1 என்ற அளவில் பொதுமக்களிடமிருந்து பணத்தை திரட்டினார். அரங்கம் ஒரு தோல்வியாக முடிந்தது. மேலும் இவர் இறந்து போனார். பாலகிருஷ்ணாவின் மகன் பி.கணேஷ் மற்றும் பேரன் கார்த்திக் ஆகியோரால் கவனிக்கப்பட்டு வரும் படப்பிடிப்பு அரங்கத்தில் இன்றும் தொலைக்காட்சி நாடகத் தொடர்கள் படமாக்கப்படுகின்றன.
# சென்னகிரி

**சென்னகிரி** (*Channagiri*) என்பது இந்தியாவின் கர்நாடக மாநிலத்தில் உள்ள தாவனகரே மாவட்டத்தில் உள்ள ஒரு நகரமும், வட்டத் தலைமையகமும் ஆகும்.
# சென்னகிரி

## சொற்பிறப்பியல்

மேலைக் கங்கர்களில் ஆட்சியில் இப்பகுதி 'அசந்திநாடு' என்று அழைக்கப்பட்டது. பின்னர் கல்யாணி சாளுக்கியரின் ஆட்சியின் கீழ் உச்சாங்கி பாண்டியர்களால் ஆளப்பட்டது. பின்னர் 17 ஆம் நூற்றாண்டில் கேளடி நாயக்க இராச்சியத்தின் கைகளில் சென்றது. கேளடியின் ராணி சென்னம்மா (1672-1697), கேளடி நாயக்க இராச்சியத்தின் ராணியாக இருந்ததால் இந்த நகரத்திற்கு அவரது பெயரிடப்பட்டது என்று கூறப்படுகிறது.
# சென்னகிரி

## நிலவியல்

சென்னகிரி 14.03 ° வடக்கிலும் 75.93 ° கிழக்கிலும் அமைந்துள்ளது இதன் சராசரி உயரம் 662 மீட்டர் (2171 அடி) ஆகும்.
# சென்னகிரி

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, சென்னகிரியின் மக்கள் தொகை 18,517 என்ற அளவில் இருக்கிறது. ஆண் மக்கள் தொகையில் 52%, பெண்கள் 48% ஆகும். இதன் சராசரி கல்வியறிவு விகிதம் 71% ஆகும். இது தேசிய சராசரியான 59.5% ஐ விட அதிகமாகும்; ஆண் கல்வியறிவு 74% மற்றும் பெண் கல்வியறிவு 67%. மக்கள் தொகையில் 13% 6 வயதுக்குட்பட்டவர்கள்..
# சென்னகிரி

## மலைக் கோட்டை

இங்கு ஒரு மலைக் கோட்டை உள்ளது, இது 1770 ஆம் ஆண்டில் ஒரு இரங்கநாதர் ஆலயத்துடன் கட்டப்பட்டுள்ளாது. இது நகரின் மேற்கே சுமார் 200 அடி உயரத்தில் உயர்ந்துள்ளது. இது பூமியால் மூடப்பட்ட ஒரு மென்மையான இருளைக் கொண்டுள்ளது. இது ஒரு பரந்த சமவெளியைக் கொண்டுள்ளது. இந்த கோட்டை இரண்டு இடிந்த சுவர்களைக் கொண்டுள்ள. இது அகழிகளால் பாதுகாக்கப்படுகிறது. பிரதான வாயில் வடக்கே சாய்வு மிகக் குறைவாக உள்ளது.  
மலையுச்சியில் இருக்கும் இரங்கநாதருக்கு அர்ப்பணிக்கப்பட்ட கோயில் பெத்த-ரங்கநாதர் என்று அழைக்கப்படுகிறது. மேலும் இங்கு விஷ்ணு தனது முன் கைகளில் சக்கரத்தையும் சங்கையும் தனது பின் கைகளிலும், அம்புகளையும் வத்துள்ளார். இங்கு ஒரு சிறிய கருடன் பீடம் ஒன்றுள்ளது. மேலும் விஷ்ணுவின் இரண்டு பக்கத்திலும் இரு துணைவியர் அமர்ந்துள்ளனர்.  
இதன் தென்மேற்கில் புத்தப்பாவுக்கு அர்ப்பணிக்கப்பட்ட ஒரு சிறிய சன்னதி உள்ளது. அதில் ஒரு கடவுளின் தலையைக் கொண்டுள்ளது. அதன் நாக்கு அவரது வாயிலிருந்து வெளியேறுகிறது.
# சென்னகிரி

## போக்குவரத்து

தேசிய நெடுஞ்சாலை 369 சென்னகிரி வழியாக செல்கிறது. இது சித்ரதுர்கா மற்றும் சிவமோகா இடையே இணைகிறது.
# சென்னகிரி

## குறிப்பிடத்தக்க நபர்கள்

- 18 ஆம் நூற்றாண்டில் இந்தியாவில் ஒரு இராணுவ சிப்பாயும், சாகசக்காரரும் கொள்ளைக்காரருமான தொண்டியா வா என்பவர் சென்னகிரியில் பிறந்தார்
- ஜே. ஹெச். படேல், கர்நாடக முன்னாள் முதல்வர்.
- கன்னட மொழிக் கவிஞரும், நாடக ஆசிரியருமான எச். எஸ். வெங்கடேசமூர்த்தி இங்கு பிறந்தவர்.
- கன்னட எழுத்தாளரும், ஆராய்ச்சியாளரும், வரலாற்றாசிரியருமான எம். சித்தானந்த மூர்த்தி இங்கு பிறந்தார்.
# எச். எஸ். வெங்கடேசமூர்த்தி

**எச். எஸ். வெங்கடேசமூர்த்தி** (*H. S. Venkateshamurthy*) பிரபலமாக எச். எஸ். வி எனவும் கொடிகரே எஸ். வெங்கடேசமூர்த்தி எனவும் அழைக்கப்படும் இவர் ஓர் இந்திய கன்னடக் கவிஞரும், நாடக ஆசிரியருமாவார். 2020 ஆம் ஆண்டு பெப்ரவரி 5,6 மற்றும் 7 ஆம் தேதிகளில் குல்பர்கா நகரில் நடைபெற்ற கன்னட இலக்கிய அமைப்பு ஏற்பாடு செய்த 85 வது அகில இந்திய இலக்கியக் கூட்டத்திற்கு இவர் தலைமை தாங்கினார்.
# எச். எஸ். வெங்கடேசமூர்த்தி

## ஆரம்ப கால வாழ்க்கை

எச். எஸ். வி என பிரபலமாக அறியப்படும் இவர், (பிறந்த தேதி 23.6.1944), இன்றைய கன்னட கவிஞர்கள் மற்றும் நாடக எழுத்தாளர்களிடையே ஒரு முன்னணி வெளிச்சமாகத் திகழ்கிறார். இவர் பழமைவாத பெற்றோர்களான திருமதி. நாகரத்னம்மா மற்றும் நாராயணபட்டா என்பவருக்கு தாவண்கரே மாவட்டம், சென்னகிரியின் ஹொடிகெரே என்ற தொலைதூர கிராமத்தில் பிறந்தார். பின்னர் இவர், தனது சொந்த கிராமத்தில் பள்ளிப்படிப்பைப் பெற்றார். ஹோலால்கெரேவிலும் படித்தார். பின்னர் சித்ரதுர்காவில் கல்லூரிப் பயிற்சியையும் பெற்றார். பெங்களூரு மத்திய கல்லூரியில் கன்னடத்தில் முதுகலைப் படித்தார். பெங்களூரு புனித சூசையப்பர் வணிகக் கல்லூரியில் மூன்று தசாப்தங்களுக்கும் மேலாக விரிவுரையாளராகவும் பேராசிரியராகவும் பணியாற்றிய இவர் ஓய்வு பெற்ற பின்னர் பெங்களூரில் குடியேறினார். *கன்னடடள்ளி கதனா கவனகலு* பற்றிய ஆராய்ச்சிக்காக இலக்கியத்தில் முனைவர் பட்டம் பெற்றார்.
# எச். எஸ். வெங்கடேசமூர்த்தி

## இலக்கிய வாழ்க்கை

இவர், பின் நவீனத்துவ எழுத்தாளராக அங்கீகரிக்கப்படுகிறார். இவர் பாவகீதக் கவிஞர் என்றும் நன்கு அறியப்பட்டவர். கன்னடத்தில் நன்கு அறியப்பட்ட இரண்டு இலக்கிய இயக்கங்களின் கலவையாகவும் இவர் கருதப்படுகிறார் - பின் நவீனத்துவத்திர்கு-முன் மற்றும் பின் நவீனத்துவத்திர்கு பிந்தைவர். 2020 ஆம் ஆண்டு நிலவரப்படி, கன்னடத்தில் 100 க்கும் மேற்பட்ட புத்தகங்களை வெளியிட்டுள்ளார்.
# சைட்டல்லா

***சைட்டல்லா*** (***Psytalla)*** என்பது கணுக்காலிகள் தொகுதியிலுள்ள கொலைகாரப் பூச்சிகளுள் ஓர் பேரினமாகும்.
# சைட்டல்லா

## சிற்றினங்கள்

இந்த பேரினத்திற்குள் உள்ள சிற்றினங்கள் பின்வருமாறு:  
- *சைட்டல்லா டுகாலிஸ்* <small>(வெஸ்ட்வுட், 1845)</small>
- *சைட்டல்லா டுயுட்ஜியோனி* <small>டிஸ்டன்ட், 1919</small>
- *சைட்டல்லா கோரிடா* <small>(ஸ்டால், 1865)</small>
- *சைட்டல்லா இன்காக்னிடா* <small>டிஸ்டன்ட், 1919</small>
- *சைட்டல்லா ஜான்ஸ்டோனி* <small>டிஸ்டன்ட், 1919</small>
- *சைட்டல்லா சாம்வெல்லி* <small>டிஸ்டன்ட், 1919</small>
# தொண்டியா வா

**தொண்டியா வா** (*Dhondia Wagh*) (செப்டம்பர் 10, 1800 இல் இறந்தார்) 18 ஆம் நூற்றாண்டின் இந்தியாவைச் சேர்ந்த ஒரு இராணுவ வீரும், சாகசக்காரும், கொள்ளைக்காரருமாவார். இவர், மைசூரின் ஆட்சியாளரான ஐதர் அலியின் சேவையில் தனது வாழ்க்கையைத் தொடங்கினார். மூன்றாம் ஆங்கிலேய-மைசூர் போரின் போது, இவர் அலியின் வாரிசான திப்பு சுல்தானை விட்டு வெளியேறினார். பின்னர் மராட்டிய- மைசூர் எல்லையில் உள்ள பகுதிகளை கொள்ளையிட்டார். மராட்டியர்கள் இவரை பின்வாங்குமாறு கட்டாயப்படுத்திய பின்னர், இவர் திப்புவிடம் தஞ்சம் புகுந்து இஸ்லாமிற்கு மாறினார். இவரது பெயரை **மாலிக் ஜஹான் கான்** என்றும் மாற்றிக் கொண்டார். நான்காவது ஆங்கிலேய-மைசூர் போரில் திப்பு இறந்த பிறகு, முன்னாள் மைசூர் இராணுவத்தைச் சேர்ந்த வீரர்களைக் கொண்ட ஒரு படையை இவர் எழுப்பினார். மேலும் மைசூர் இராச்சியத்தின் வடக்குப் பகுதியைக் கைப்பற்றினார். இவர் தன்னை உபய-லோகாதீசுவரர் ("இரண்டு உலகங்களின் ராஜா") என்று அழைத்துக் கொண்டார். பிரித்தானிய கிழக்கிந்திய நிறுவனமும் மராட்டிய பேஷ்வாவும் இவரது சக்தியை அடக்க படைகளை அனுப்பினர். ஆர்தர் வெல்லசுலி தலைமையிலான பிரித்தானிய படையால் இவர் இறுதியில் தோற்கடிக்கப்பட்டு கொல்லப்பட்டார்.
# தொண்டியா வா

## ஆரம்ப கால வாழ்க்கை

இவர் மைசூர் ராச்சியத்தின் (இன்றைய கர்நாடகம்) சென்னகிரி. என்ற ஊரில் பிறந்தார். இவர் பவார் குலத்தைச் சேர்ந்த மராட்டிய குடும்பத்தைச் சேர்ந்தவராவார். ஐதர் அலியின் ஆட்சிக் காலத்தில், பிஷ்ணு பண்டிட் தலைமையில் மைசூர் இராணுவத்தில் ஒரு சிப்பாயாகச் சேர்ந்தார். படிப்படியாக, திப்பு சுல்தானின் ஆட்சியில் இவர் ஒரு குதிரைப்படை அதிகாரியாக பதவிக்கு உயர்ந்தார்.
# தொண்டியா வா

## மூன்றாம் ஆங்கிலேய-மைசூர் போருக்குப் பிறகு

மூன்றாம் ஆங்கிலேய மைசூர் போரின் போது, இவர், திப்புவின் சேவையை விட்டு வெளியேறினார். பல வீரர்களையும் கணிசமான செல்வத்தையும் தன்னுடன் எடுத்துச் சென்றார். இவர் இலட்சுமேசுவரப் பகுதியைச் சேர்ந்த மராட்டிய வருவாய் சேகரிப்பாளரான தேசாய் என்பவரின் கீழ் தஞ்சமடைந்தார்.1792 இல் போர் முடிவடைந்த பின்னர், மராட்டிய-மைசூர் எல்லையில் உள்ள பகுதிகளின் ஆட்சியாளராக தன்னை அறிவித்தார். இவர் கிராமங்களை சூறையாடத் தொடங்கினார். மேலும், தார்வாட்டைச் சுற்றியுள்ள பகுதிகளில் வரி விதித்தார். சனவரி 1793 இல், இவர் ஆவேரியைக் கைப்பற்றி, சாவனூரை ஆக்கிரமித்தார். சிறீரங்கபட்டின உடன்படிக்கையின்படி மைசூர் மராட்டியர்களுக்கு வழங்கிய பிற பகுதிகளையும் இவர் கொள்ளையிடத் தொடங்கினார். இவரால் ஏற்பட்ட தொல்லையை அடக்க சூலை 1799 வாக்கில், இவருக்கு எதிராக ஆங்கிலேயர்கள் வெல்லசுலி தலைமையில் ஒரு படையை அனுப்பினர்.
# தொண்டியா வா

## மூன்றாம் ஆங்கிலேய-மைசூர் போருக்குப் பிறகு

### வெல்லசுலி முற்றுகை

இவரது சக்தியைக் கண்டு பீதியடைந்த ஆங்கிலேயர்கள் இவருக்கு எதிராக ஒரு வலுவான படையை அனுப்ப முடிவு செய்தனர். மே 1800 இல், மைசூருக்கு புதிதாக நியமிக்கப்பட்ட பிரித்தானிய ஆளுநர் ஆர்தர் வெல்லசுலி தலைமையில் ஒரு படை அனுப்பப்பட்டது.
சூன் 1800 இல், வெல்லசுலி சித்ரதுர்காவில் இவரை முற்றுகையிட்டார். ஆங்கிலேயர்கள் தன்னை நோக்கி முன்னேறும்போது, இவர் மராட்டிய கட்டுப்பாட்டில் இருந்த பகுதிக்கு தப்பி ஓடினார். தளபதி வெல்லசுலி மராட்டிய பிரதேசத்தில் இவரைத் தொடர மராட்டிய பேஷ்வாவிடம் அனுமதி பெற்றார். இவருக்கெதிராக சிந்தமராவ் பட்வர்தன் தலைமையிலான மராட்டியப் படையையும் பேஷ்வா அனுப்பினார். வெல்லெசுலியின் படை ஹரிஹர் பகுதியை 16 சூனில் அடைந்தது. இதற்கிடையில், இவர், தப்பி ஓடி சூன் 19 அன்று ஹூப்ளியை அடைந்தார். சூன் 20 அன்று, வெல்லசுலியின் வீரர்கள் ஐரானி கோட்டையை கைப்பற்றினர். அடுத்த வாரத்தில், ராணிபென்னூர் கோட்டையை கைப்பற்றினர். இந்த கோட்டைகள் அனைத்தையும் ஆங்கிலேயர்கள் பட்வர்தனிடம் அவரது உதவிக்காக ஒப்படைத்தனர். மறுநாள் காலையில், ஜெனரல் வெல்லசுலியின் படையினரால் கொனகல் அல்லது கொனகள்ளி (இன்றைய ராய்ச்சூர் மாவட்டம் ) அருகே நடந்த போரில் தொண்டியா வா கொல்லப்பட்டார். வெல்லசுலி இவரது 4 வயது மகன் சலபாத் கானுக்கு பாதுகாப்பு அளித்தார். மேலும் தான் ஐரோப்பாவுக்குச் செல்வதற்கு முன்பு சலாபத் கானின் பராமரிப்புக்காக பணம் செலுத்தினார். பின்னர் சலாபத் கான் வளர்ந்து மைசூர் மன்னரால் பணியமர்த்தப்பட்டார். 1822 இல் வாந்திபேதியால் இறந்தார்.
# ஒன்னாலி

**ஒன்னாலி** (Honnāli) என்பது இந்திய மாநிலமான கர்நாடகாவின் தாவண்கரே மாவட்டத்தில் உள்ள ஒரு பேரூராட்சி நகரமாகும் . சிவமோகா சுமார் 40 கி.மீ&nbsp;தெற்கே அமைந்துள்ளதுபடும்.  
இந்த நகரம் வழியாக துங்கபத்திரை ஆறு பாய்கிறது. இந்தப் பகுதி மக்களின் பிரதான தொழில் விவசாயமாகும்.
# ஒன்னாலி

## நிலவியல்

நகரம் 14.25 ° வடக்கிலும், 75.67 °கிழக்கிலும் அமைந்துள்ள அரை மலைநாட்டின் ஒரு பகுதியாகும். இது சராசரியாக 54 மீட்டர் உயரத்தில் (1771&nbsp;அடி) உள்ளது.
# ஒன்னாலி

## புள்ளிவிவரங்கள்

2001 ஆம் ஆண்டு இந்திய மக்கள் தொகை கணக்கெடுப்பின்படி , ஒன்னாலியின் மக்கள் தொகை 15,574. ஆண்களில் மக்கள் தொகையில் 51%, பெண்கள் 49%. இந்நகரத்தின் சராசரி கல்வியறிவு விகிதம் 68% ஆகும், இது தேசிய சராசரியான 59.5% ஐ விட அதிகமாகும்: ஆண் கல்வியறிவு 73%, மற்றும் பெண் கல்வியறிவு 62%. இங்குள்ள மக்களில், 12% மக்கள் 6 வயதுக்குட்பட்டவர்கள்.
# ஒன்னாலி

## கோயிகள்

ஒன்னாலி, சிவன் கோயிலுக்கு புகழ்பெற்ற தீர்த்த இராமேசுவரன் கோயில் ஒரு சுற்றுலா இடமாகும். மேலும் சுங்கடகட்டே சிறீமஞ்சுநாத சுவாமி கோயிலும், சிறீ நரசிம்ம சுவாமி கோயிலும் இங்கிருந்து 3 கி.மீ. தொலைவில் இருக்கிறது. துங்கபத்ரா நதிக்கரையில் இருக்கும் மேலும் ஒரு கோயில் "சிறீ மாதவ ரங்கநாத சுவாமி கோயில்" ஆகும். இது கொல்லரஹள்ளி கிராமத்திற்கு அடுத்தது மற்றும் ஒன்னாலி நகரத்திலிருந்து 3 கி.மீ. தூரத்தில் இருக்கிறது. ஒவ்வொரு சனிக்கிழமையும் சிறப்பு பூஜை ஏற்பாடு செய்யப்பட்டுள்ளது.
# சைட்டல்லா கோரிடா

***சைட்டல்லா கோரிடா (Psytalla horrida)*** என்பது *சைட்டல்லா* பேரினத்தினைச் சார்ந்த கொலைகார பூச்சிகளுள் ஓர் சிற்றினமாகும். இது பொதுவாகக் கொடூர இராச கொலைகார பூச்சி அல்லது பெரும் முள் கொலைகாரப் பூச்சி என அழைக்கப்படுகிறது.
ஏற்றப்பட்ட மாதிரி]]
# சைட்டல்லா கோரிடா

## பரவல்

இச்சிற்றினம் வெப்பமண்டல மேற்கு ஆப்பிரிக்காவில் டோகோ முதல் கேமரூன் வரை காணப்படுகிறது .
# சைட்டல்லா கோரிடா

## விளக்கம்

*சைட்டல்லா கோரிடா*வின் உடல் நீளம் 3 முதல் 4.5 சென்டிமீட்டர் வரை உள்ளது. உலகின் காணப்படும் கொலைகாரப் பூச்சிகளில் மிகப்பெரிது இதுவாகும். பெரிய தலை, குறிகிய கழுத்து, கடினமான கண்டங்களுடன் கூடிய வாயுறுப்புகளையுடையது. உணர்கொம்பு நீளமனது, மெல்லியது. கருமை நிற உடலினை கொண்டது. மார்புபகுதியில் கிரீடம் போன்ற இரு முட்கள் காணப்படுகின்றன. அடிவயிற்றின் விளிம்பில் சிவப்பு மற்றும் கருப்பு எச்சரிக்கை வண்ணங்களைக் கொண்டுள்ளன (லேட்டோடெர்கைட்டுகள்). கெமெலிட்ராவில் எனப்படும் முன் இறக்கையில் சிவப்பு வண்ண அடையாளங்கள் உள்ளன. கால்கள் நீளமாக உள்ளன. சிவப்பு மற்றும் கருப்பு தொடையும், முற்றிலும் சிவப்பு நிற கீழ்க்கால் உள்ளெலும்பு காணப்படும். இந்த இனத்தில் பால் ஈருமை வெளிப்படுகிறது. பெண் பூச்சியின் அடிவயிற்று மென்மையாகவும், ஆணில் அடிவயிற்றில் வட்ட புறவளர்ச்சி காணப்படும்.
# சைட்டல்லா கோரிடா

## உயிரியல் மற்றும் நடத்தை

இனச்சேர்க்கைக்குச் சில வாரங்களுக்குப் பிறகு பெண்கள் முட்டையிடுகின்றன. நான்கு முதல் ஆறு வாரங்கள் வரை அடைகாத்தல் நடைபெறும். முட்டையிலிருந்து வெளிவரும் இளம் பூச்சிகள் ஐந்து மில்லிமீட்டர் நீளமுடையன. இவற்றின் மார்பகமும் வயிற்றுப்பகுதியும் சிவப்பாகவும், கால்கள் மஞ்சளாகவும் உள்ளன. சில நாட்களில் மார்புப்பகுதி கருமை நிறமாக மாறும். இந்த வளர்ச்சியானது ஆறு முதல் எட்டு மாதங்கள் வரை நீடிக்கும். இளம் உயிரி ஆறு முறை தோலுரித்து முதிர்ந்த உயிரியாக மாறும். முதிர்ந்த உயிரி சராசரியாக ஒன்று முதல் இரண்டு ஆண்டுகள் வரை உயிர்வாழும்.  
இவை பகலில் மரத்திலோ அல்லது இறந்த மரங்களிலோ மறைந்திருந்து, இரவில் வெளியே வரும். இரையை உண்பதற்காக, இப்பூச்சிகள் தங்களது கடுமையான தலைகூர்நீட்சி மூலம் இரையினுள் விசத்தினைச் செலுத்தி கொல்லுகின்றன. மேலும் இவை தீங்கு விளைவிக்கும் ஓர் வகையான திரவத்தைத் தெளிக்கலாம்.
# ஹரிகர்

**ஹரிஹரா** (Harihara) அல்லது ஹரிஹர் என்றும் அழைக்கப்படும் இது இந்திய மாநிலமான கர்நாடகாவில் உள்ள தாவண்கரே மாவட்டத்தில் உள்ள ஒரு நகரமாகும். இது ஹரிஹரா வட்டத்தின் நிர்வாகத் தலைமையகமாகும். இந்த ஊர் ஹரிஹரேசுவரர் கோயிலுக்கு பிரபலமானது, இது "தெற்கு காசி" என்றும், "மத்திய கர்நாடகாவின் தொழில்துறை மையம்" என்றும் அழைக்கப்படுகிறது.  
இந்நகரம் பெங்களூருக்கு வடக்கே 275 கிலோமீட்டர் தொலைவில் துங்கபத்திரை ஆற்றின் கரையில் அமைந்துள்ளது. ஹரிஹார் மற்றும் தாவண்கரே (14&nbsp;கி.மீ தொலைவு) "இரட்டை நகரங்கள்" என்று குறிப்பிடப்படுகின்றன. இது சாலை மற்றும் இரயில் மூலம் இணைக்கப்பட்டுள்ளது. இது தேசிய நெடுஞ்சாலை 4 ( பூனா - பெங்களூர் ) இல் அமைந்துள்ளது. இது ஆண்டு முழுவதும் மிகவும் இனிமையான காலநிலை கொண்டது. இந்த நகரத்தின் முக்கிய உயிர்நாடி துங்கபத்ரா ஆறாகும். இந்த நதி கடுமையான தொழில்மயமாக்கலின் விளைவாக சுரண்டப்பட்டு மாசுபடுத்தப்படுகிறது. ஹரிஹரா நகரத்தை இரானேபென்னூர் வட்டத்துடன் இணைக்கும் ஒரு பாலம் புகழ்பெற்ற இந்திய பொறியாளரான விசுவேசுவரய்யாவால் கட்டப்பட்டது.
# ஹரிகர்

## தொழில்

இந்நகரம் ஒரு முக்கிய தொழில்துறை தளமாகவும் செயல்படுகிறது. முதலில் இங்கு *கிர்லோஸ்கர்* நிறுவனம் தனது தொழிலைத் தொடங்கியது. தற்போது ஆதித்யா பிர்லா குழுமத்தின் கிராஸிம் இண்டஸ்ட்ரிஸ், சின்தைட், சாமனூர் சர்க்கரை ஆலைகள், கார்கில் மற்றும் பல தொழில் நிறுவனங்கள் தங்கள் தொழிலைத் தொடங்கின. கிர்லோஸ்கர் பொறியியல் நிறுவனம் 2001 இல் மூடப்பட்டது. இதன் விளைவாக கிட்டத்தட்ட 15,000 பணியாட்கள் தங்கள் வேலைகளை இழந்தனர்.
# ஹரிகர்

## ஈர்ப்புகள்

ஹரிஹர் கோயில்களுக்கு பிரபலமானது.  
- ஹரிஹரன் கோயில்
- கோயில் வளாகத்தில் இந்துக்கடவுள் பார்வதிக்கு ஒரு கோயில் அமைந்துள்ளது.
- ஓம்கார மடம்: துங்கபத்ரா ஆற்றங்கரையில் ஹரிஹரேசுவரர் கோயிலின் தெற்கே மடம் அதன் கட்டிடத்தைக் கொண்டுள்ளது. அத்வைதத்தின் உலகளாவிய சிந்தனையில் ஆதி சங்கரரின் செல்வாக்கால், சிவானந்த தீர்த்தர் என்பவர் 1941 மார்ச் 28 அன்று உள்ளூர் பக்தர்களின் ஒத்துழைப்புடன் ஓம்கார மடத்தை நிறுவினார், இங்கு சாரதாம்பாள், தத்தாத்ரேயர் மற்றும் ஆதி சங்கரரின் சிலைகள் நிறுவப்பட்டுள்ளது. மடத்தின் செயல்பாடுகளுக்காக அறக்கட்டளை ஒன்று நிறுவப்பட்டுள்ளது. மேலும் தகவலுக்கு வலைத்தளத்தைப் பார்வையிடவும்
- துங்கபத்ராவின் கரையில் பனசங்கரி கோயில் உள்ளது.
- கோயில் தெருவில் கன்னிகா பரமேசுவரி கோயில் உள்ளது.
# ஹரிகர்

## நிலவியல்

ஹரிஹரா 14.52 ° வடக்கிலும் 75.8 ° கிழக்கிலும் அமைந்துள்ளது. இதன் சராசரி உயரம் 540 மீட்டர் (1771 அடி) ஆகும் .
# ஹரிகர்

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, ஹரிஹராவின் மக்கள் தொகை 85,000 ஆகும். ஆண்கள் மக்கள் தொகையில் 51%, பெண்கள் 49%. ஹரிஹராவில், 11% மக்கள் 6 வயதுக்குட்பட்டவர்கள். கன்னடம் அதிகாரப்பூர்வ மற்றும் அதிகம் பேசப்படும் மொயாகும்.
# ஹரிகர்

## அணுகல்

சரியாக கர்நாடகாவின் நடுவில் அமைந்துள்ள ஹரிஹார் கர்நாடகாவின் தெற்கு மற்றும் வடக்கே நல்ல தொடர்பைக் கொண்டுள்ளது.
# ஹரிகர்

## அணுகல்

### விமான நிலையம்

அருகிலுள்ள விமான நிலையம் ஹூப்ளி ஹரிஹராவிலிருந்து 131 கி.மீ. தூரத்தில் உள்ள. இங்கிருந்து பெங்களூர் மற்றும் மும்பையை அடையலாம். அருகிலுள்ள சர்வதேச விமான நிலையங்கள் முறையே மங்களூர் மற்றும் பெங்களூரில் 272 கி.மீ மற்றும் 275 கி.மீ தூரத்தில் உள்ளன. இங்கிருந்து இந்தியாவின் பெரும்பாலான முக்கியமான நகரங்களுக்கு விமானத்தில் செல்ல முடியும். ஹரிஹாரில் ஆதித்யா பிர்லா குழுமத்திற்கு சொந்தமான ஒரு தனியார் விமான நிலையமும் உள்ளது. இது பெரும்பாலும் அரசியல்வாதிகள் மற்றும் பிரபல நபர்களால் பயன்படுத்தப்படுகிறது.
# ஹரிகர்

## அணுகல்

### இரயில் பாதை

ஹரிஹரா வழக்கமான இரயில்கள் மூலம் புது தில்லி, மும்பை, பெங்களூர் மற்றும் சென்னை போன்ற முக்கிய நகரங்களுடன் நன்கு இணைக்கப்பட்டுள்ளது. ஹரிஹராவில் மத்திய இரு இரயில் நிலையங்கள் உள்ளன ஹரிஹரா மற்றும் அமராவதி காலனி சந்திப்பு . இந்த நிலையங்கள் ஹரிஹரா பெங்களூரு மற்றும் புனே மற்றும் கோட்டூர் வழியாக ஹோஸ்பேட் மற்றும் பெல்லாரி ஆகியவற்றுடன் இணைக்கின்றன.